Die Kaapsehoop-broodboom (Encephalartos laevifolius) is 'n spesie van die genus Encephalartos wat hoofsaaklik in twee gebiede voorkom: die Kaapsehoopberge naby Nelspruit asook die Piggs Peak-gebied in Eswatini. Die subbevolking wat eens teen die rotsagtige hange van Mariepskop voorgekom het, is nou feitlik uitgestorwe weens menslike faktore en die Fusarium-swam wat hulle keëls aanval. Die boom groei regop en word 3 tot 4 m hoog. Dit groei goed in vol son en in enige tipe grond. Soos die meeste broodbome groei dit stadig en oorleef ryp goed; dit moet matig van water voorsien word. Die blare word tot 1,5 m lank. Bestuiwing vind plaas deur middel van insekte. Die boom se nasionale nommer is 6. In Engels staan die boom as die Kaapsehoop cycad bekend. Alfabetiese lys van Suid-Afrikaanse bome http://pza.sanbi.org/encephalartos-laevifolius http://redlist.sanbi.org/species.php?species=823-24 Donaldson, J. S. (2009). "Kaapsehoop Cycad". redlist.sanbi.org. Red List of South African Plants, weergawe 2017.1. Besoek op 22 Augustus 2017. https://www.treetags.co.za/national-list-of-indigenous-trees/